బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
తొలి మ్యాచ్‌లోనే ఓడిన భారత ఉమెన్స్ జట్టు
లక్ష్య ఛేదనకి దిగిన ఆస్ట్రేలియా జట్టుని భారత ఫాస్ట్ బౌలర్ జులన్ గోస్వామి (3/30) ఆదిలోనే వరుసగా రెండు వికెట్లతో ఒత్తిడిలోకి
Samayam Telugu | Updated:
Mar 22, 2018, 03:26PM IST
తొలి మ్యాచ్‌లోనే ఓడిన భారత ఉమెన్స్ జట్టు
ముక్కోణపు టీ20 సిరీస్‌ తొలి మ్యాచ్‌లోనే భారత మహిళల జట్టు పరాజయం చవిచూసింది. ముంబయి వేదికగా గురువారం జరిగిన ఈ మ్యాచ్‌లో 153 పరుగుల లక్ష్యాన్ని మరో 11 బంతులు మిగిలి ఉండగానే ఆస్ట్రేలియా 4 వికెట్లు మాత్రమే కోల్పోయి ఛేదించింది. టాస్ గెలిచిన ఆస్ట్రేలియా జట్టు భారత్‌ను బ్యాటింగ్‌కు ఆహ్వానించింది. ఓపెనర్ మిథాలీ రాజ్ (18) నిరాశపరిచినా.. సూపర్ ఫామ్‌లో ఉన్న స్మృతి మంధాన (67: 41 బంతుల్లో 11x4, 2x6) అర్ధశతకంతో మెరిసింది. దూకుడుగా ఆడిన ఆమె జట్టు స్కోరు 99 వద్ద ఆమె ఔటవగా.. చివర్లో అనుజ పాటిల్ (35: 21 బంతుల్లో 6x4, 1x6) బ్యాట్ ఝళిపించడంతో నిర్ణీత 20 ఓవర్లలో 5 వికెట్ల నష్టానికి భారత్ జట్టు 152 పరుగులు చేసింది.
అనంతరం లక్ష్య ఛేదనకి దిగిన ఆస్ట్రేలియా జట్టుని భారత ఫాస్ట్ బౌలర్ జులన్ గోస్వామి (3/30) ఆదిలోనే వరుసగా రెండు వికెట్లతో ఒత్తిడిలోకి నెట్టినా.. మిగతా బౌలర్లు లయ తప్పారు. దీంతో.. బెత్ మూనీ (45: 32 బంతుల్లో 8x4), ఎల్సీ విలనీ (39: 33 బంతుల్లో 4x4), మెగ్ లానింగ్ (35 నాటౌట్: 25 బంతుల్లో 4x4, 1x6) స్వేచ్ఛగా ఆడి ఆసీస్‌కి 18.1 ఓవర్లలోనే విజయాన్ని అందించారు. జులన్‌తో పాటు పూనమ్ యాదవ్ (1/22) మాత్రమే ఆసీస్‌ జట్టుని కాసేపు నిలువరించారు. ఇటీవల ముగిసిన మూడు వన్డేల సిరీస్‌ని భారత జట్టు 0-3తో చేజార్చుకున్న విషయం తెలిసిందే. టోర్నీలో భారత్ తర్వాత మ్యాచ్‌ని ఇంగ్లాండ్‌తో ఆదివారం ఆడనుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.